Ghid pentru probe autorecoltate sau care necesita o mica pregatire inainte de prezentarea la recoltarea sa

UROCULTURA

* se recolteaza prima urina de dimineata dupa cel putin 3 ore de la mictiunea anterioara
* recoltarea se face din jetul mijlociu, dupa toaleta riguroasa a zonei genitale, in urocultoare sterile
* a nu se depasi intervalul de 2 ore intre momentul recoltarii si cel al prezentarii probei la laborator

nu se recolteaza proba in timpul tratamentului cu antibiotice sau antimicotice

EXAMEN SUMAR URINA SI SEDIMENT URINAR

* se recolteaza prima urina de dimineata, dupa cel putin 3 ore de la mictiunea anterioara
* se recolteaza urina in tuburi speciale pentru sediment urinar (nu in acelasi recipient cu urocultura)

EXAMEN COPROPARAZITOLOGIC

* prelevarea de face din scaunul emis spontan in dimineata respectiva sau cel mult in seara anterioara si tinut la frigider peste noapte
* se recolteaza in coprocultoare achizitionate de la laborator /farmacie
* se recolteaza o cantitate mica cu lingurita, nu se umple coprocultorul.

se recolteaza inaintea instituirii tratamentului antiparazitar sau a tratamentelor cu supozitoare

COPROCULTURA

* recoltarea se face din scaunul emis spontan, in zonele modificate cu mucus sau sange, in coprocultorul cu mediu de transport, ridicat in prealabil de la laborator
* proba trebuie adusa la laborator in maxim 2 ore de la recoltare
* cantitatea de fecale trebuie sa fie mica, atat cat incape in lingurita
* nu se recolteaza proba in timpul tratamentului cu antibiotice sau antimicotice

SPUTA

* inainte de recoltare se clateste energic gura cu apa de la robinet
* se expectoreaza sputa matinala (nu proba sumata din 24 ore) in recipientul steril
* nu se recolteaza proba in timpul tratamentului cu antibiotice sau antimicotice

EXUDAT NAZO FARINGIAN SI LINGUAL

* in dimineata recoltarii nu se serveste micul dejun, nu se bea apa si nu se face toaleta gurii
* prezentarea la laborator se face inainte sau dupa 3-4 ore de la toaleta gurii sau consumul de alimente
* nu se recolteaza proba in timpul tratamentului cu antibiotice sau antimicotice